AVASTUSRETKED JUMALA SÕNAS
Tere tulemast vaatama saadet, kus uurime Jumala sõna.
Olen Rory Kaye.
Uurime täna Jeesuse ja Tema jüngrite teenistust
ning mida Jumal tahab meile tervenemise kohta öelda.
Vahepausil märkasin, et üks siinne töötaja oli haige.
Küsisin, kas Jeesus on täna seesama nagu Ta oli Iisraelis.
Ta vastas jaatavalt.
Kas ta tahab sind tervendada? - Jah.
Palvetasin tema pärast.
Kui Jumal puudutas teda, siis saab Ta kogu au.
Kui teeme Jumala riigi tööd,
siis toob see Temale au, kui teeme seda Jeesuse nimel.
Matteuse 5:16 ütles Jeesus:
"Nõnda paistku teiegi valgus inimestele,
et nad teie häid tegusid nähes.."
Seega Jumal annab sulle tegusid, milles saad Temaga koostööd teha.
Mõelge ikkele.
Oleme Jeesusega ikke all, kuid Tema kannab koormat.
Meil on vaja järgida Teda
ning teha tegusid, mida Ta teeks, kui oleks siin.
Teeme neid tegusid Temaga Jeesuse nimel.
Need on meie teod.
Me ei saa tegudega päästetud, kuid saame sellega tuua au Jumalale.
"Nõnda paistku teiegi valgus inimestele,
et nad teie häid tegusid nähes ülistaksid teie Isa, kes on taevas."
Vapustav.
Vaatame taas Johannese evangeeliumi.
Vaatasime ennist mõningaid kirjakohti Johannesest.
Johannese 1:1-4: "Alguses oli Sõna
ja Sõna oli Jumala juures ja Sõna oli Jumal."
Seega Jeesus oli algselt kui sõna.
Jumal rääkis oma mõtte välja
ning selle järel tekkis universum, maa ja inimesed.
Ta võtab meid maa põrmust.
"Kõik on tekkinud tema läbi ja ilma temata ei ole tekkinud midagi.
Mis on tekkinud tema kaudu, oli elu, ja elu oli inimeste valgus."
Johannes alustab oma evangeeliumit
rääkides elust, valgusest ja sõnast.
Ta räägib nii ajaloolistest allikatest kui Jeesuse enda õpetatud sõnadest.
Põnev.
Vaatame Johannese 1:10-14: "Ta oli maailmas,
ja maailm on tekkinud tema läbi, ja maailm ei tundnud teda ära.
Ta tuli omade (juutide) keskele, ent omad ei võtnud teda vastu."
Enamik ei võtnud Teda vastu,
kuid mõned võtsid siiski, mistõttu on meil Piibel, apostlid jne.
"Aga kõigile, kes tema vastu võtsid.."
See tähendab, kes uskusid Tema nimesse.
Kui Jeesus sündis,
oli nimi Jeshua tol ajal seitsmes populaarseim nimi.
Jeshua viitab päästele.
Kui inimesed tervenesid, said nad heebrea keeles "jeshuad"
või kreeka keeles "sozod", s.t päästetud oma haigusest.
Nad vabanesid deemonitest ning said "jeshuad".
Kui Jumal pühitseb meid Jeesuse nime läbi,
siis meid päästetakse ("Jeshua") meie patusest loomusest ja patust.
Kui Jeesuse tulekul muutuvad meie maised kehad
taevalisteks aulisteks kehadeks, siis meid samuti "jeshuatakse".
Meil on niivõrd võrratu pääste.
Jeesuse ajal oli mees, kes võttis väikelapse Jeesuse kätele
ning tänas Jumalat, et see on Tema Jeshua,
s.t pääste kõikidele inimestele.
Seega Jeesuse nimes on juba pääste kirjutatud.
Vaatame taas Johannest.
Johannese 1:10-14 öeldakse:
"Aga kõigile, kes tema vastu võtsid (uskusid Tema nimesse),
andis ta meelevalla (õiguse) saada Jumala lasteks,
neile, kes usuvad tema nimesse, kes ei ole sündinud verest,
ei liha tahtest, ei mehe tahtest, vaid Jumalast."
Kui sa ei tunne veel Jeesust ega ole Tema osas kindel,
kuula, mida Ta ütleb mehele, kes tuli Temaga kohtuma.
Ta ütles: "Sest nõnda on Jumal maailma armastanud,
et ta oma ainusündinud Poja on andnud, et ükski,
kes Temasse usub (ning teeb seda jätkuvalt).."
Heebrea keeles kasutatakse siinkohal kestvat ajavormi.
Kes hakkab Temasse uskuma ning teeb seda jätkuvalt,
ei hukkuks (näeks surma, kohut), vaid et tal oleks püsiv igavene elu."
See kirjakoht asub Johannese 3:16.
Läheme tagasi Johannese 1:10-14 juurde.
"Kui võtame Tema vastu,
antakse meile õigus saada Jumala lasteks.."
Peame Temasse jätkuvalt uskuma.
"kes ei ole sündinud verest, ei liha tahtest, ei mehe tahtest,
vaid Jumalast."
Kuidas Jumalast sündida?
Kui Püha Vaim ühineb me inimvaimuga,
siis me saame uueks looduks.
"Ja Sõna sai lihaks ja elas meie keskel,
ja me nägime tema kirkust nagu Isast Ainusündinu kirkust,
täis armu ja tõde."
"Ükski ei ole Jumalat iialgi näinud;
ainusündinud Poeg, kes on Isa süles,
on temast kõnelnud."
Loen Johannese 1:32-34: "Ma nägin Vaimu tuvina
taevast laskuvat ja tema (Jeesus) peale jäävat."
Jumala Vaim ütles Johannesele: "Kelle peale sa näed Vaimu laskuvat
ja tema peale jäävat, see ongi, kes ristib Püha Vaimuga.
Ja ma olen näinud ja tunnistanud, et seesama on Jumala Poeg."
Ristija Johannes oli Jeesuse nõbu,
aga kui ta nägi Püha Vaimu Jeesuse peale tuvi kujul langemas,
siis Ta teadis, et tegemist on Messia, Jumala Pojaga.
Minu teadmiste kohaselt ei teinud Ristija Johannes ühtki imet,
kuid siiski nimetas Jeesus teda suurimaks prohvetiks.
Miks? Kuna prohvet on sama suur kui tema sõnum.
Ristija Johannesel oli sõnum, et Jeesus oli Jumala Poeg, Messias.
Kui suur ja kinnitav sõnum.
Peale selle oli tal eesõigus Jeesust ristida.
Jeesus ütles Johannesele, et las see sünnib õiguse pärast.
Miks?
See viitas Vana Testamendile, kus enne preestri ametisse astumist
pidi vastav isik läbima puhastuse ehk preesterliku pesemise.
Jeesus, kes ei pärinenud Leevi suguharust,
ega olnud ka ülempreester Aaroni järglane.
Johannes oli Jumala poolt kutsutud, et avada tee uuele preesterkonnale,
mitte ainult Leevi suguharust vaid kogu Iisraelile.
Kui Jeesus tuli, siis astus Ta preestriametisse.
Jeesus on nüüd meie igavene ülempreester.
Vaatame edasi Jumala sõna tervenemise kohta.
Johannese 4:46-54.
Jeesus läks tagasi Kaanasse Galileas,
kus Ta tegi oma esimese ime, kus Ta muutis vee veiniks.
Kapernaum oli tollal väga suur linn
ja Jeesus kolis sinna pärast kodulinnast lahkumist.
Seal linnas oli ühe ametniku poeg haige.
"Kui ta kuulis, et Jeesus on tulnud Juudamaalt Galileasse,
läks ta tema juurde ja palus, et Jeesus tuleks alla
ja teeks terveks tema poja, sest see oli suremas."
Kaana asus mäe serval Galilea merest loodes.
Ta asus üsna kõrgel,
seega selle ja Naatsareti vahel on üks suur org.
Ametnik tuli Kapernaumast, mis asus Galilea merepiiril.
Ta tuli üles Jeesuse juurde, et see aitaks tema surevat poega.
"Siis Jeesus ütles talle:
"Te usute mind ainult siis, kui näete tunnustähti ja imetegusid."
Ametimees ütles talle:
"Issand, tule alla, enne kui mu laps sureb!"
Jeesus ütles talle: "Mine, sinu poeg elab!"
Jeesus ei teinud mehe palve järgi.
Ta palus, et Jeesus tuleks tema pojale appi.
Jeesus ütles talle: "Mine, sinu poeg elab!"
See mees uskus Jeesust.
Siin näeme taas üht viisi, kuidas Jeesus tervendas.
Keegi räägib sõna välja ning kuulaja usub seda.
Jeesus teenis teda isiklikult ning mees uskus Jeesust ja lahkus.
"Aga juba koduteel tulid ta sulased talle vastu,
kes teatasid talle hetke, mil ta poeg sai terveks."
See toimus just siis,
kui Jeesus oli aidanud seda meest päeval kella ühe ajal.
See on nii põnev.
Seitsmes tund ehk u kl 6 hommikul, mis teeb kell üks pärastlõunal.
"Nüüd märkas isa, et see oli juhtunud täpselt sel ajal,
mil Jeesus oli talle öelnud: "Sinu poeg elab!"
Ja tema uskus, samuti kogu ta pere.
"Selle teise tunnustähe tegi Jeesus pärast Juudamaalt Galileasse tulekut."
Johannese 5:3-11.
Siin räägitakse kahest eri tiigist Betsatas Jeruusalemmas.
Seal on hulganisti eri basseine.
"Siin lamas suur hulk haigeid, pimedaid, jalutuid, halvatuid.."
Johannese 5:3-11: "Aga seal oli inimene,
kes oli olnud haige kolmkümmend kaheksa aastat.
Kui Jeesus nägi teda seal lamamas
ja sai teada, et ta on juba nii kaua aega haige,
küsis ta temalt: "Kas sa tahad terveks saada?"
Olen olnud kristlane 38 aastat ning see on üsna pikk aeg.
"Kas sa tahad terveks saada?"
Haige vastas talle: "Isand, mul ei ole kedagi,
kes mind aitaks tiiki, kui vesi hakkab liikuma.."
See polnud fantaasia, vaid seda tegi ingel.
Jumal hoolitses juutide eest
lastes inglil segada Betsata tiigi vett, et sellesse astujad said ime.
See oli dokumenteeritud ja Jeesus ei kahelnud selles.
Kui mees ütles, et ei suuda sinna piisavalt kiirelt minna,
siis andis Jeesus talle teise viisi tervenemiseks.
Loeme seda koos.
"Isand, mul ei ole kedagi,
kes mind aitaks tiiki, kui vesi hakkab liikuma.
Sellal kui mina olen alles teel, astub mõni teine sisse enne mind."
Jeesus ütles talle: "Tõuse üles, võta oma kanderaam ja kõnni!"
Ja inimene sai otsekohe terveks.."
Seega ta kuuletus Jeesusele:
võttis kandraami, tõusis püsti ning hakkas kõndima.
"Kuid see päev oli hingamispäev.
Siis ütlesid juudid tervenenule: "Nüüd on hingamispäev
ja seepärast sa ei tohi kanderaami kanda."
Tema aga vastas neile: "See, kes mu terveks tegi,
ütles mulle: Võta oma kanderaam ja kõnni!"
Mina kuulsin esmakordselt Jumala häält maikuus, 1976. aastal.
Minu isal oli olnud infarkt ning kogesin seda enda kehal:
mul kadus kaheks päevaks söögiisu ja unevajadus.
Omasin kolme isikuga mitmeid spordi- ja tervisekeskuseid.
Minu alluvuses töötas 81 töölist
ning üks töötajatest oli kristlane, kes tuli minu juurde ja ütles:
"Jumal annab sulle märku, lastes sul kogeda oma isa infarkti.
Miks oled nii kangekaelne?
Helista talle New Yorki - elasin tol ajal Arizonas -
ning uuri, kas su isal oli infarkt."
Helistasin ning oodates kuulsin enda kõrvus selgelt:
"Olen Aabrahami, Iisaki ja Jaakobi Jumal.
Sa ei ole mõistust kaotamas.
Ma püüan sinuga rääkida, sest su isa sai
kaks ööd tagasi kl 22.05 infarkti. Samal ajal, kui tundsid seda ise."
Olin restoranis, kui kogesin infarkti.
Jumal ütles: "Tal tuleb täna teine infarkt
ning ta sureb sellesse, aga kui lendad New Yorki
ning palvetad isa pärast, siis Ma tervendan ta."
Pärast seda sõnumit võttis mu väikevend kõne vastu
ning küsisin temalt, kas isa sai infarkti sel ajal.
Ta vastas jaatavalt ning vihastusin ja ütlesin:
"Miks sa ei teatanud mulle?"
Ta ütles, et kui oleksin teadnud,
siis oleksin lennanud Arizonast New Yorki
ning kui isa oleks sind näinud, arvaks ta, et on suremas
ja oleks uue infarkti saanud ning sellesse surnud.
Seega ära mõtlegi New Yorki tulla."
See oli niivõrd huvitav olukord, sest ma ei tunnistanud veel Jeesust.
Mind kõnetas Aabrahami, Iisaki ja Jaakobi Jumal,
mis oli mulle juudina vastuvõetav.
Siiski kogesin, et pean sellele sõnumile kuuletuma
ning lendama New Yorki, isegi kui pere keelab mind."
Piibliloos ütlesid inimesed haigele, et hingamispäeval ei terveneta,
mille peale too vastas, et tema tervendaja käskis teda.
Suudan teda mingis mõttes mõista.
38 aastat tagasi kuulsin niivõrd selgelt,
et pean minema New Yorki ning oma isa pärast palvetama.
Haiglas kohtusin peaarstiga, kelle sõnul jõudsin liialt hilja.
Samal ajal kui lendasin üle osariikide, sai mu isa teise infarkti
mille tagajärjel 2/3 tema südamest ja mõlemad kopsud varisesid kokku.
Arsti vabandas ja ütles, et isa on koomas
ning pole mingit võimalust, et ta võiks sellest taastuda.
Neil oli kaks varianti -
kas teha südame või kopsu siirdamine.
Läksin eraldi ruumi palvetama
ning läbisin Jumala ees kui puhastusprotsessi
Palusin Jumalalt andestust kõikvõimalike asjade osas
ja tunnistasin, kui isekas ma olen olnud.
Ütlesin Talle, et kui Ta tõesti
on armastuse Jumal, nagu kristlased väidavad.
Olin kohtunud kristlastega, kes olid rääkinud mulle Jeesusest,
kuid ma ei näinud nende elus mingit väge
ning nad ei elanud minuga võrreldes teisiti.
Ma ei näinud nendes mingit pühadust,
üleloomulikku armastust ega ka tervenemisi,
imesid, prohveteeringuid või mõnda teist vaimuandi.
Seetõttu ma ei võtnud neid tõsiselt, kuid ütlesin sel hetkel Jumalale:
"Kui oled tõeliselt armastuse Jumal nagu paljud kristlased väidavad,
siis palun tervenda minu isa ning ma teen midagi kohutavat
ja hakkan kasvõi rabiks, mungaks, preestriks
või mis iganes sa minult ootad.
Kasvõi tapa mind, kuid lase mu isal elada."
Järsku tuli sel hetkel mu südamesse usk.
Teadsin, et mu isa taastub täielikult.
Läksin tema voodi juurde,
võtsin ta käest kinni, isegi kui ta oli koomas.
Tegin ta põsele musi ning ta surus mu kätt.
Jumala vägi läks läbi ta keha
ning 20 min pärast hakkas ta süda tööle,
kopsud taastusid täielikult ja ta tuli koomast välja.
Arstid hoidsid teda igaks juhuks kuus päeva haiglas,
kuid siis lasid ta minema ning ta elas tervena palju aastaid.
Kas olin õnnelik?
Isa pärast küll, kuid mina olin teinud Jumalaga lepingu,
et Ta mind kas tappa või minust saab vaimulik.
Ma kartsin välku taevast,
sest mõtlesin ahastusega eesolevale elule,
kui peaksin ära andma minu metsiku eluviisi.
Ma ei saanud välguga pihta,
kuid kolm kuud hiljem sai mu parim sõber kristlaseks
ning hakkas minuga rääkima mulle arusaamatul viisil.
Läksin kirikusse, sest olin tema pärast mures,
et ta võib langeda mõne ususekti ohvriks.
Seal kuulsin evangeeliumi
ning palusin Jumalalt tunnusmärki enda kehal.
See on juutidele tavaline.
Jumal rääkis mu mõtetes: "Millist märki soovid, poeg?"
Vastasin, et midagi pidalitõve laadset.
Püha Vaim andis mulle märku, et vaataksin enda kätele.
Kätele vaadates nägin surnud naharakke laual
ning mu käed olid täis pidalitõve.
Olen näinud leeprahaigeid nii Indias kui teistes riikides
ning see vaatepilt oli täpselt selline.
Karjusin täiesti kõrist oma toakaaslast PJ-d.
Samal ajal oli Püha Vaim rääkinud mu sõbrale,
et ta tuleks minu juurde, sest Ta annab mulle märgi.
Ta tuli mu kõrvale ning palusin tal vaadata mu käsi.
"Vau, pead ilmselgelt lõpetama tunnustähtede palumise."
Laskusin põlvili ning andsin oma elu Issandale.
Seetõttu võtan tõsiselt lugusid tervenemistest ja imedest,
kuna ma ise tulin selle kaudu usule.
Nii paljud inimesed otsivad märki Jumala väest.
Tahan laulda ühe laulu,
milles on prohvetlik sõnum kellelegi meie vaatajatest.
"Oled öelnud enda südames:
"Näita mulle, Jumal, kui oled tõeline."
Oled öelnud sõnu: "Kui hoolid, palun tröösti mind."
Mõned teist on palunud,
et Ma tervendaksin teid ning näitaksin, et olen olemas.
Kallis, ava palun oma kõrvad ning kuula:
"Minu tahe on sind aidata ja tervendada.
Seda tegi ka Jeesus.
See on Minu tahe Minu rahva jaoks,
et nad teeksid samu tegusid, mis Jeesus.
Seega mine ja leia keegi,
kes usaldaks mind ning las nad teenivad sind.
Kui julged praegusel hetkel, võta vastu see armastuse sõnum.
Minu tahe on sind tervendada.
"Armastan sind," ütleb Jumal.
Hind on makstud ristil me Issanda Jeesus Kristuse läbi.
Jumala sõnas on kirjutatud:
"Tema haavade ja vermete läbi on sulle tervis tulnud."
Ava oma süda ja mõistus.
Palun, et Jeesus võiks sulle ilmuda
ning võiksid mõista, et Ta suri sinu eest.
Jumal, need vaatajad, kes vajavad tõeliselt
imet, puudutust või kinnitust, et oled olemas,
siis tänan, et ütled inimestele, kellest mõned plaanivad enesetappu:
"Ära tee seda, sest Ma olen olemas.
Kui palusid märki, ja see on sinu märk.
Hoolin sinust tõeliselt ning armastan sind
ja Mul on plaan sinu elu jaoks.
Ma armastan sind.
Mõned teist on palunud:
"Jumal, kui oled olemas ning hoolid minust,
siis tervenda mu keha ning vabasta mind."
Jumal, palun, et need inimesed saaksid terveks
Jeesuse nimel ning Sina saad kogu au.
Räägin selle vastu, mis iganes sind rõhub.
Mõnesid teist tulevad usule
ja teised on olnud usus, kuid millegipärast loobunud.
Ole vaba, Jeesuse nimel.
Jumal ütleb sulle: "Tule, tule!"
Läheme Tema juurde.
Loeme Jumala sõna edasi.
Jätkan seda õpetust Johannese evangeeliumist.
Jeesus oli tervendanud selle mehe,
kes võttis oma kanderaami ning hakkas kõndima.
Peale tervenemist hakatakse meest taga kiusama, küsides,
miks ta kannab kanderaami ning kes ta tervendas.
Mees räägib oma loo ja nad uurisid temalt,
kas see mees oli tõeliselt olnud 38 aastat haigevoodis.
Johannese 5:14-21.
Lõpuks leidis Jeesus selle mehe
ning ütles talle: "Vaata, sa oled saanud terveks.
Ära tee enam pattu, et sinuga ei juhtuks midagi halvemat!"
Inimene läks ja ütles juutidele, et see oli Jeesus, kes ta terveks tegi.
Ja sellepärast juudid kiusasid Jeesust taga,
et ta seda oli teinud hingamispäeval.
Aga Jeesus kostis neile:
"Minu Isa tegutseb tänini ja ka mina tegutsen."
Seetõttu juudid kiusasid Teda.
Jeesus ja tema jüngrid olid samuti juudid,
kuid jutt käis juutide juhtidest, kes valitsesid Juudamaad Iisraelis.
"Siis otsisid juudid veel enam võimalust teda tappa,
sellepärast et ta oli lisaks hingamispäeva rikkumisele
nimetanud Jumala oma Isa olevat,
tehes ennast Jumalaga võrdseks."
Juba siin öeldakse, et Jeesus oli Jumala Poeg.
"Siis Jeesus vastas neile:
"Tõesti, tõesti, ma ütlen teile, Poeg ei saa midagi teha iseenesest."
Jeesus alandas end nii,
et Ta ei saanud teha midagi omavoliliselt.
Need olid Jeesuse, mitte minu sõnad.
Jeesus sai inimeseks ning oli täielikult jumalik
ning Jumala Poeg, kuid alandas end niivõrd,
et ootas juhiseid Taevaselt Isalt, et teada, mida öelda ja teha.
Meil on antud seesama Püha Vaim
ning uue lepinguga on meil tõotus, et Ta juhib meid, mida öelda ja teha.
Tahan sind südamest julgustada.
Loodan, et tunned ka läbi teleekraani seda igatsust,
et me võiksime saada laitmatuks, kui ootame Jumalat juhiste osas
ning teaksime ja teeksime, mida Jeesus ütleks või teeks.
Võid isegi kasutada oma jumalikku kujutlusvõimet,
et mõelda, mida Jeesus teeks või ütleks teatud olukorras.
Usun, et Püha Vaim ületab sageli sinu kujutlusvõime
ning annab sulle mõtetesse juhiseid,
et saad selge pildi sellest, mida Jumal tahab, et teeksid.
Vahel teeb Jumal enamat
ning annab sulle tunnetuse- ja teadmisesõnu, et sind juhtida.
Olin sel teisipäeval Turkus Tuula Ekbomini koosolekul.
Seal nägime mõningaid väga hämmastavaid ilminguid,
kus Püha Vaim andis täpseid juhiseid.
Inimesed said terveks ning vabanesid.
See oli nii põnev.
Jätkame.
"sest mida iganes Isa teeb.."
Jätkan Johannese 5. ptk-ist.
"..sest mida iganes Isa teeb, seda teeb ka Poeg.
Isa armastab ju Poega
ning näitab talle kõike, mida ta ise teeb.."
Jumala armastus väljendus selles, et Ta näitas Jeesusele, mida teha.
Jumala armastus meie vastu väljendub ka selles,
kui Ta annab meile teatud olukorras juhiseid,
et võiksime Temaga Jeesuse nimel koostööd teha.
Kui olin oma pulmaööl 25. septembril 1982,
siis reserveerisime toa ühes Amsterdami hotellis.
Püüdsime sisse kirjutada,
kuid nad ei leidnud meie reserveeringut.
Samal ajal kui ootasime jooksis keegi vastuvõtulaua juurde,
surnud väikelaps kätel ning pani ta meie ette.
Mu naine hakkas nutma,
sest see väikelaps suri äkitselt 40 minuti eest.
Ma ei teadnud, mida teha.
Tegin, mida olen ka teile rääkinud.
Pöördusin Jumala poole ning palusin Temalt tarkust.
Jakoobuse 1:5 öeldakse, et kui palume tarkust
ega kahtle Jumalas või Tema helduses,
siis Ta annab meile olenemata me vaimsest olukorrast.
Ta on niivõrd helde.
Ütlesin: "Jumal, ma ei suuda uskuda
et lasid sellel lapsel me pulmaööl surra."
Sel hetkel täitus mu süda usuga.
Järsku nägin selgelt, et lapse surm ei olnud Jumala tahe.
Jumal tahab näidata oma jüngritele, et Jeesus on tänapäeval seesama.
Sel hetkel ma mõistsin.
Sooviksin, et mõistaksin seda alati.
Peale meie oli fuajees ligi 16 inimest.
Ütlesin: "Ma pole mustkunstnik
ega oma mingeid erilisi võimeid, kuid ma tunnen Jumalat
ja Tema Püha Vaim elab minus, mistõttu palvetan Jeesuse nimel
ning Jumala vägi puudutab seda last.
Pärast teate, keda selle pärast tänada."
Panin oma käed lapsele
ja palvetasin Jeesuse nimel ning laps ärkas ellu.
Ema tuli sinna ning andsime lapse tema kätte.
Hotell andis meile tasuta VIP-i sviidi.
Hämmastav on näha midagi sellist.
See lugu on pikem,
kuid tahan, et teaksite, et Jumal tahab,
et nii sina kui mina võiksime näha selgelt.
Otsige Teda siiralt, et võiksite olla need,
kes järgivad siiralt Tema juhiseid.
Lõpetuseks, Jeesus ütles: "Isa armastab ju Poega
ning näitab talle kõike, mida ta ise teeb,
ning tahab temale näidata suuremaid tegusid, kui need on,
nõnda et te seda panete imeks.
Sest nõnda nagu Isa äratab üles surnuid ja teeb elavaks,
nõnda teeb ka Poeg elavaks, keda tahab."
Johannese 5:30: "Mina ei saa iseenesest teha midagi.
Ma mõistan kohut nõnda, nagu ma kuulen,
ja minu otsus on õiglane, sest ma ei otsi oma tahtmist.."
Sama on meiega, et me ei otsi oma tahet
vaid selle tahet, kes meid läkitas,
sest üksnes siis me näeme Jumala tegusid.
Salm 36: "..teod, mis Isa mulle on andnud täide viia,
needsamad teod, mida ma teen.."
Lõpuks tahan lugeda ka Apostlite tegudest.
Leian, et see on nii huvitav,
mis juhtus apostlitega, kui Jeesus oli läinud Taevasse.
Jeesus andis meile ülesande
kuulutada evangeeliumi, palvetada haigete pärast,
et näeksime, kuidas Tema vägi puudutab inimesi.
Apostlite teod 4:14:
"Ja kui nad nägid tervendatud meest
nende juures seisvat, ei olnud neil midagi vastu ütelda."
Templivärava juures oli üks jalutu mees.
Inimesed läksid temast iga päev mööda,
kuid ta aidati jalgadele.
Ta palus Peetruselt ja Johanneselt raha,
kuid selle asemel lasid nad tal kogeda Jumala tervendavat väge.
Mees tuli usule.
Kui inimesed näevad Jumala imesid, siis see aitab neid suuresti
ning neil pole midagi selle vastu öelda.
Las Jumal tugevdab sind, kui järgid ja täidad Tema tahet.
Las inimesed kuulevad evangeeliumi
ning saavad Tema väe poolt puudutatud,
Jeesuse nimel, aamen.
Jumal õnnistagu sind!
Tõlge: Mailis Mägi